ঢাকা: আজ ৮ জুলাই পুরো পাঁচ মাস হয়েছে বিএনপি চেয়ারপারসন খালেদা জিয়ার কারাভোগের। এই পাঁচ মাস ধরে কারামুক্তির জন্য যে আইনি লড়াই চালিয়েছেন তার আইনজীবীরা, তাতে এ পর্যন্ত দৃশ্যমান কোনো অগ্রগতি নেই। বিএনপির এই শীর্ষনেত্রীর আইনজীবীরা এ জন্য সরকারের নেতিবাচক প্রভাবকে দায়ী করছেন। তারা বলছেন, রাজনৈতিক উদ্দেশ্যপ্রণোদিতভাবে সরকারের হস্তক্ষেপে খালেদা জিয়াকে কারাবন্দি করে রাখা হয়েছে। আগামী জাতীয় সংসদ নির্বাচন থেকে তাকে দূরে রাখতেই এই দুরভিসন্ধি। অন্যদিকে রাষ্ট্রের প্রধান আইন কর্মকর্তা এ অভিযোগ খÐন করে বলছেন, জনগণকে বিভ্রান্ত করতে খালেদা জিয়ার আইনজীবীরা এ ধরনের বক্তব্য দিচ্ছেন। এগুলো স্রেফ রাজনৈতিক বক্তব্য। তার বিরুদ্ধে মামলা রয়েছে পেট্রলবোমা হামলায় মানুষ মারা গেছে বলে। এটি কি মিথ্যা? উল্টো প্রশ্ন রাখেন তিনি।